**5.5 การวัดประเมินผล และการเลื่อนตำแหน่งของบุคลากรสายวิชาการ**

คณะผลิตกรรมการเกษตร ได้มีการสำรวจความต้องการในการพัฒนาตนเอง (Individual Development Plan : IDP) และได้ดำเนินการวิเคราะห์ความต้องการและความจำเป็นของบุคลากร ตามความต้องการในการพัฒนาตนเอง ซึ่งมีบุคลากรให้การสนใจในการพัฒนาตนเองตามลำดับ ดังนี้

|  |  |
| --- | --- |
| **ลำดับที่** | **สายวิชาการ** |
| 1 | ความรู้ความเชี่ยวชาญด้านวิชาการ |
| 2 | ทักษะด้านวิจัยและนวัตกรรม |
| 3 | ทักษะการสอน |

ดังนั้น คณะผลิตกรรมการเกษตร จึงได้มีการวางแผนการพัฒนาบุคลากรจากการสำรวจความต้องการจำเป็น เพื่อให้สอดคล้องกับวิสัยทัศน์ของมหาวิทยาลัย และเพื่อพัฒนาตามสมรรถนะประจำกลุ่มงาน (Functional Competency) หรือพัฒนาความก้าวหน้าตามตำแหน่งงาน อีกทั้งยังช่วยให้บุคลากรสามารถปฏิบัติงานได้บรรลุตามเป้าหมายในสายงานของตนเองและสอดคล้องกับทิศทางการพัฒนาบุคลากรของคณะและมหาวิทยาลัย ซึ่งในส่วนของสายวิชาการ คณะได้ดำเนินการมุ่งเน้น และส่งเสริมให้ขอกำหนดหนดตำแหน่งที่สูงขึ้น ในการขอตำแหน่งทางวิชาการ โดยได้จัดประกาศหลักเกณฑ์อัตราสนับสนุนตีพิมพ์เผยแพร่ผลงานวิจัย หรือการขอกำหนดตำแหน่งสำหรับอาจารย์ที่ยังไม่มีตำแหน่งทางวิชาการ (เอกสารแนบ) และจัดกิจกรรมการแลกเปลี่ยนเรียนรู้ในการเตรียมผลงานทางวิชาการ พร้อมทั้งติดตาม ให้คำแนะนำ และส่งเสริมการยื่นเอกสารการขอกำหนดตำแหน่งทางวิชาการ อย่างต่อเนื่อง

คณะได้มีการกำกับติดตามโดยการให้บุคลากรพัฒนาด้วยตนเองอย่างสม่ำเสมอ โดยได้จัดกิจกรรมหรือสนับสนุนคณาจารย์ เช่น จัดกิจกรรมสนับสนุนการตีพิมพ์เผยแพร่ผลงานวิจัยหรือการขอกำหนดตำแหน่งสำหรับบุคลากรประเภทวิชาการ และจัดทำประกาศหลักเกณฑ์อัตราสนับสนุนการตีพิมพ์เผยแพร่ผลงานวิจัย หรือการขอกำหนดตำแหน่งสำหรับอาจารย์ที่ยังไม่มีตำแหน่งทางวิชาการ จากงบประมาณเงินรายได้ ประจำปี 2567 (ประกาศหลักเกณฑ์) เพื่อเป็นการกระตุ้น และสนับสนุนการเผยแพร่ผลงานวิจัยสำหรับคณาจารย์ที่ยังไม่มีตำแหน่งทางวิชาการ ในการขอกำหนดตำแหน่งทางวิชาการมากขึ้น และคณะได้ติดตามความก้าวหน้าดังกล่าวตามตารางรายงานข้อมูลการพัฒนาบุคลากรของคณะ และจากการจัดกิจกรรมดังกล่าวทำให้คณะมีผู้ขอตำแหน่งผู้ช่วยศาสตราจารย์และรองศาสตราจารย์เพิ่มขึ้น ตามตารางแนบท้าย

**ตารางเปรียบเทียบการเพิ่มบุคลากรสายวิชาการที่ขอตำแหน่งทางวิชาการ**

|  |  |  |  |  |
| --- | --- | --- | --- | --- |
| **ประจำปี** | **จำนวนขอตำแหน่งผู้ช่วยศาสตราจารย์ (คน)** | **จำนวนขอตำแหน่งรองศาสตราจารย์ (คน)** | **จำนวนขอตำแหน่งศาสตราจารย์ (คน)** | **รวม** |
| 2563 | 2 | 1 | - | 3 |
| 2564 | 4 | 4 | - | 8 |
| 2565 | 6 | - | - | 6 |
| 2566 | 5 | 3 | - | 8 |
| 2567 | 2 | 1 | - | 3 |